పాకిస్తాన్
ఫెడరల్ ప్రభుత్వం మరియు పాకిస్థాన్ పోలీస్ వ్యసస్థ పాకిస్థాన్ చట్టం అమలు బాధ్యత వహిస్తుంది. పాకిస్థాన్‌లోని నాలుగు ప్రాంతాలు మరియు రాజధాని ఇస్లామాబాద్ ప్రాంతాలకు విడివిడిగా పోలీస్ దళం ఉంటుంది. ఫెడరల్ స్థాయిలో పాకిస్థాన్‌లో పలు ఇంటెలిజంస్ బృందాలు పనిచేస్తుంటాయి. వీటిలో ఫెడరల్ ఇంవెస్టిగేషన్ ఏజెంసీ, ఇంటెలిజంస్ బ్యూరో, మరియు నేషనల్ హైవేస్ మరియు మోటర్వే భాగంగా ఉన్నాయి. అలాగే పలు పాకిస్థాన్ పార్లమెంటరీ బలగాలలో నేషనల్ గార్డ్ ఆఫ్ పాకిస్థాన్, పాకిస్థాన్ ఉత్తరభూభాగాలు, పాకిస్థాన్ రేంజర్లు (పంజాబు పాకిస్థాన్) మరియు సరిహద్దు దళాలు ఖైబర్ పంఖుత్వా మరియు బలూచీస్థాన్ భాగంగా ఉన్నాయి. 
సివిలియన్ పోలిస్ అధికారులలో అధికం పాకిస్థాన్ పోలీస్ వ్యవస్థలో భాగంగా ఉన్నారు. అవి నాలుగు ప్రాంతాలకు చెందిన అడిమినిస్ట్రేట్ యూనిట్లుగా ఉన్నాయి. ఇవి వరుసగా పంజాబు (పోలీస్), సింధు (పోలిస్), ఖైబర్ పంక్తువా (పోలీస్) మరియు బలూచీస్థాన్ (పోలీస్) ఉన్నాయి. వీటికి ఇంస్పెక్టర్ జనరల్స్ ఆధిపత్యం వహిస్తారు. రాజధాని ఇస్లామాబద్ భూభాగానికి వేరుగా 
పోలీస్ వ్యవస్థ (కాపిటల్ టెర్రిటరీ పోలీస్), ఉంది. ది క్రైం ఇన్వెస్టిగేట్ డిపార్ట్మెంటు అఫ్ పాకిస్థాన్ నేరవిభాగానికి బాధ్యత వహిస్తూ ప్రాంతీయ పోలీస్ వ్యవస్థలో ప్రధానపాత్ర వహిస్తారు. 
పాకిస్థాన్ చట్టం అమలు విభాగంలో జాతీయరహదార్లు మరియు మోటర్వేలు పోలీస్ భాగంగా ఉంది. ఒక్కొక్క ప్రాంతానికి ఒక్కొక పోలీస్ విభాగం ఉంది. నేషనల్ కౌంటర్ టెర్రరిజం అథారిటీ కూడా అందులో భాగంగా ఉంది. ప్రముఖుల రక్షణ కొరకు ఒక కౌంటర్ టెర్రరిజం విభాగం పనిచేస్తుంది. పంజాబు పాకిస్థాన్ మరియు సింధు, పాకిస్థాన్ రేంజర్లు యుద్ధభూమిలో సేవలు అందిస్తారు. వారు పోలీస్ విభాగానికి సుఇచనలు ఇస్తూ చట్టం అమలుకు సహకారం అనిఫిస్తుంటారు. ఫ్రాంటియర్ క్రాప్స్ ఖైబర్ మరియు బలూచూస్థాన్ ప్రాంతాలలో సేవలు అందిస్తున్నారు.
బలూచిస్తాన్ (పాకిస్తాన్)
1998 జనాభాలెక్కల ప్రకారం, బలూచిస్తాన్ జనాభా 6.6 మిలియన్ల నివాసితులుగా ఉంది, ఇందులో దాదాపుగా 5% పాకిస్తానీయులు ఉన్నారు. అధికారిక అంచనాల ప్రకారం బలూచిస్తాన్ యొక్క జనాభా 2003లోని 7.45 మిలియన్ల నుండి 2005లో 7.8 మిలియన్లకు పెరిగింది. 
2008 పాకిస్తాన్ స్టాటిస్టికల్ ఇయర్ బుక్ ప్రకారం, బలూచిస్తాన్ నివాసితులలో బలూచి ప్రధాన భాషగా ఉన్నవారు 54.8% మంది మరియు 29.6% మంది పాష్తో మాట్లాడేవారుగా ఉండి, బలూచి మరియు పాష్తో ఈ ప్రాంతంలో రెండు ప్రధాన భాషలుగా అయ్యాయి. ఇతర భాషలలో బ్రహుయి, సింధీ, పంజాబీ మరియు సరైకి ఉన్నాయి. బలూచి-మాట్లాడే ప్రజలు తక్కువ జనాభా ఉన్న పడమర, తూర్పు, దక్షిమం మరియు ఆగ్నేయంలో ఉన్నారు; బ్రహుయి మాట్లాడేవారు రాష్ట్ర మధ్యభాగంలో అధికంగా ఉన్నారు మరియు పాష్తున్‌లు ఉత్తరాన అధికంగా ఉన్నారు. కలాట్ మరియు మాస్తుంగ్ ప్రాంతాలలో బ్రహుయి మాట్లాడతారు. రాష్ట్ర రాజధాని క్వెట్టాలో అత్యధికంగా పాష్తున్లు ఉన్నారు మరియు గణనీయమైన సంఖ్యలో బలూచీలు కూడా ఉన్నారు. లాస్బెల జిల్లాలో జనాభాలో అధికభాగం సింధీ, బలూచి లేదా లాసీ మాట్లాడతారు. నసీరాబాద్ జిల్లా మరియు సిబీ ఇంకా డేరా మురాద్ జమాలీ నగరాలలో సింధీ అధికంగా మాట్లాడబడుతుంది. 1979లో ఆఫ్ఘనిస్తాన్ మీద సోవియట్ దండయాత్ర చేసినప్పుడు అనేకమంది ఆఫ్ఘన్ కాందిశీకులు క్వెట్టాకు తరలి వచ్చారు. కలాట్ ప్రాంత సమీపాన మరియు రాష్ట్రంలోని ఇతర భాగాలలో బలూచ్ బ్రహుయి మాట్లాడేవారు ఉన్నారు. తీరం వెంట వివిధ మక్రాని బలూచి మాట్లాడేవారు ప్రధానంగా ఉన్నారు. అధికసంఖ్యలో ఆఫ్ఘన్ కాందిశీకులను కూడా ఈ రాష్ట్రంలో చడవచ్చును, ఇందులో పాష్తున్లు, హజారాస్ మరియు తజిక్లు ఉన్నారు. అనేకమంది సింధీ రైతులు తూర్పు దిశలోని దున్నడానికి సాధ్యపడే భూములకు తరలి వెళ్ళారు.